Marina Tabassum

Marina Tabassum (lindur në vitin 1968) është një arkitekte nga Bangladeshi. Ajo është arkitektja kryesore e “Marina Tabassum Architects”.

Në vitin 2016, ajo fitoi Çmimin Aga Khan për arkitekturën për dizenjimin e Xhamisë Bait Ur Rauf në Dhaka të Bangladeshit. Në vitin 2020, Tabassum u listua nga revista Prospect si mendimtarja e tretë më e madhe për periudhën e COVID-19, me revistën që shkruante: "Në pararojë të krijimit të ndërtesave në harmoni me mjedisin e tyre natyror, kjo arkitekte nga Bangladeshi po përqafon gjithashtu sfidat e dizenjimit të vendosura nga çfarë ne kolektivisht bëjmë ndaj planetit". Tabassum ishte aziatiko-jugorja e parë që mori "Çmimin Trienal të Lisbonës për Arritjet e Jetës" (2022). Ajo u vendos në listën e 100 Njerëzve më me Ndikim të vitit 2024 nga revista TIME.

Jeta e hershme dhe arësimimi 
Tabassum lindi në Dhaka të Bangladeshit, bija e një onkologu. Familja e saj emigroi në Dhaka nga India, pas Ndarjes së Bengalit në vitin 1947. Ajo ndoqi “Holy Cross Girls School and College”. Pastaj ajo u diplomua në arkitekturën në Bangladesh University of Engineering and Technology në vitin 1994.

Karriera
Në vitin 1995, Tabassum themeloi URBANA-n, një firmë arkitekturore bazuar në Dhaka, bashkë me Kashef Chowdhury. Firma skicoi një numër projektesh për rreth dhjetë vjetë.

Në vitin 2005, Tabassum krijoi firmën e saj, “Marina Tabassum Architects”, ku shërben si arkitektja e saj kryesore.

Qën nga viti 2005 Tabassum ka qenë profesore me kohë të pjesshme në Universitetin BRAC, ku ajo ka dhënë edhe kurset mbi Arkitekturën Bashkëkohore të Azisë Jugore. Ajo drejton gjithashtu studio në Universitetin e Azisë dhe Paqësorit, si dhe ka dhënë leksione dhe prezantime në një disa institucione të tjera arsimore dhe konferenca. Ajoj ka qenë Drejtore e Programit Akademik në Bengal Institute for Architecture, Landscapes and Settlements që nga viti 2015. Ajo propozoi gjithashtu ftimin e një nga arkitektët më të mirë të Indisë, Bixhoj Xhain në CAA 2013 në Bangladesh.

Tabassum dizenjoi Xhaminë Bait Ur Rauf në Dhaka, që përfundoi në vitin 2012. Në vitin 2016, projekti u kualifikua për Çmimin Aga Khan.

Në vitin 2024, Tabassum u përfshi në listën e 100 njerëzve më me ndikim në botë të revistës Time.

Vepra të shquara
 1997–2006: Muzeu i Pavarësisë, Dhaka, Bangladesh
 2001: Rezidenca A5, Dhaka, Bangladesh
 2006-2011: Comfort Reverie, Dhaka, Bangladesh
 2009: Vacation House në Faridabad, Dhaka, Bangladesh
 2012: Xhamia Bait Ur Rauf, Dhaka, Bangladesh
 2018: Panigram Eco Resort and Spa, Xhashore, Bangladesh
 2020: Khudi Bari, Çars në zonën bregdetare të Bangladeshit

Çmime dhe nderime 
 Çmimi i parë për Monumentin e Pavarësisë (Svadhinata Stambha) dhe Muzeun e Luftës Çlirimtare nga kryeministrja e Bangladeshit Sheikh Hasina (1997)
 Çmimin “Arkitektja e Vitit”, nga zëvendës presidenti i Indisë Bhairon Singh Shekhavat (2001)
 Çmimi “Anannya Top Ten” (2004)
 Finaliste e Çmimit Aga Khan për Rezidencën A5, një apartament pavijon (2004)
 Vendi i dytë i “Nishorgo Architectural Competition” (2006)
 Çmimi Aga Khan për Arkitekturën (2016)
 Çmimi Arnold W. Brunner Memorial (2021)
 Medalja Soane (2021)
 Çmimi i Arritjeve të Jetës (2022)
 Listohet në 10 njerëzit më me ndikim në botë në 2024 nga revista TIME.

Ekspozita
 Marina Tabassum Architects: in Bangladesh (2023)

Shiko gjithashtu
 Xhamia Bait Ur Rauf
 Arkitektura e Dhakës
 Arkitektura e Bangladeshit

Referime

Kategoria:Arkitekte
Kategoria:Arkitektura e Azisë Jugore
Kategoria:Bangladesh
Kategoria:Biografi
Kategoria:Lindje 1968